CELEX: 32018D1211
Language: et
Date: 2018-07-16 00:00:00
Title: Nõukogu otsus (EL) 2018/1211, 16. juuli 2018, bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) muutmise protokolli, millega laiendatakse kokkuleppega ühinemise võimalust Maroko Kuningriigile, Euroopa Liidu nimel allkirjastamise kohta (EMPs kohaldatav tekst)

3.9.2018   
               
               
                  ET
               
               
                  Euroopa Liidu Teataja
               
               
                  L 222/1
               
            
         NÕUKOGU OTSUS (EL) 2018/1211,
         16. juuli 2018,
         bussidega toimuvat rahvusvahelist reisijate juhuvedu käsitleva kokkuleppe (Interbusi kokkulepe) muutmise protokolli, millega laiendatakse kokkuleppega ühinemise võimalust Maroko Kuningriigile, Euroopa Liidu nimel allkirjastamise kohta
         (EMPs kohaldatav tekst)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Kooskõlas nõukogu otsusega 2002/917/EÜ (1) sõlmiti 3. oktoobril 2002 liidu nimel bussidega toimuvat rahvusvahelist reisijate juhuvedu käsitlev kokkulepe (Interbusi kokkuleppe), (2) mis jõustus 1. jaanuaril 2003 (3).
                  
               
                     (2)
                  
                  
                     Nõukogu andis 5. detsembril 2014 komisjonile loa alustada läbirääkimisi Interbusi kokkuleppe muutmiseks, et laiendada selle geograafilist kohaldamisala ja võimaldada Maroko Kuningriigil sellega ühineda, mida praegu ei ole ette nähtud. Komisjon pidas liidu nimel läbirääkimisi Interbusi kokkuleppe muutmise protokolli (edaspidi „protokoll“) üle, et laiendada kokkuleppega ühinemise võimalust Maroko Kuningriigile. Läbirääkimised lõppesid 10. novembril 2017.
                  
               
                     (3)
                  
                  
                     Maroko Kuningriigi võimalik ühinemine Interbusi kokkuleppega peaks edendama rahvusvahelisi suhteid reisijateveo-, turismi- ja kultuurivaldkonnas ka nende riikidega, kes ei ole praegu Interbusi kokkuleppe osalised. Maroko Kuningriik ei ole Euroopa Transpordiministrite Konverentsi täisliige, tal on vaatleja staatus, mis ei ole Interbusi kokkuleppega ühinemiseks piisav, kuid talle tuleks anda võimalus kokkuleppega ühineda.
                  
               
                     (4)
                  
                  
                     Protokoll tuleks seetõttu liidu nimel allkirjastada, tingimusel et see hiljem sõlmitakse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Bussidega toimuvat rahvusvahelist reisijate juhuvedu käsitleva kokkuleppe (edaspidi „Interbusi kokkulepe“) muutmise protokolli, millega laiendatakse kokkuleppega ühinemise võimalust Maroko Kuningriigile, liidu nimel allkirjastamiseks antakse luba, eeldusel et nimetatud protokoll sõlmitakse (4).
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 16. juuli 2018
            
               
                  Nõukogu nimel
               
               
                  eesistuja
               
               J. BOGNER-STRAUSS
            
         
         
            (1)  Nõukogu 3. oktoobri 2002. aasta otsus 2002/917/EÜ rahvusvahelist bussidega toimuvat reisijate juhuvedu käsitleva Interbusi lepingu sõlmimise kohta (EÜT L 321, 26.11.2002, lk 11).
         
            (2)  EÜT L 321, 26.11.2002, lk 13.
         
            (3)  EÜT L 321, 26.11.2002, lk 44.
         
            (4)  Protokolli tekst avaldatakse koos selle sõlmimise otsusega.